Աջոյ Կումար Գհոշ

Աջոյ Կումար Գհոշ (, ), հնդիկ կոմունիստ գործիչ։ 

Ավարտել է Ալլահաբադի համալսարանը։ 1928 թվականին մտել է Հնդկաստանի սոցիալիստական հանրապետական միության մեջ։ 1931 թվականին ղեկավար աշխատանք է վարել Կանպուր քաղաքի արհմիությունում, եղել միավորված պրովինցիաների Բանվորա֊գյուղացիական կուսակցության քարտուղար, ապա Համահնդկական բանվորա֊գյուղացիական կուսակցության գործադիր կոմիտեի անդամ և դրա օրգան «Կրանտի կարի» («Հեղափոխական») թերթի խմբագիր։ Եղել է Հնդկաստանի կոմկուսի համահիմնադիրներից, 1933 թվականից դրա կենտկոմի, 1936 թվականից՝ քաղբյուրոյի անդամ, 1951–1962 թվականներին եղել է ՀԿԿ գլխավոր քարտուղարը, 1958 թվականին՝ Ազգային խորհրդի քարտուղար։

Ծանոթագրություններ 

Հնդկաստանի կոմունիստներ
Փետրվարի 20 ծնունդներ
Հունվարի 13 մահեր
Հնդկաստանի քաղաքական գործիչներ